Jebtsun Damba Khutukhtu

Jebtsun Damba Khutukhtu (ka Jebtsundamba Khutukhtu) (vene keeles: Джебцзун-Дамба-Хутухта, Джезун Дамба Хутухта, Богд Жавзандамба); (mongoli keeles: Javzandamba Hutagt) oli tiitel, mida kandsid kõik Mongoolia gelukpa koolkonna budistide vaimsed juhid ehk pealaamad. Analoogiline tiitel Tiibetis on dalai-laama. Bogdogeegenite ka Bogdo Khaan ümbersündinute liin saab alguse Jebtsun Dambast. Jebtsun Damba Khutukhtu peetakse õpetlase Taranatha reinkarnatsiooniks. Esimest korda anti Jebtsun Damba tiitel 1650. aastal Tosiyetu Khaani (Тушетухан) pojale Dzanabadzarile (1635–1723). Temast sai Põhja Mongoolia Khalka mongolite juht ja vaimne õpetaja ning guru. I Jebtsundamba: Lodoi-shindu-namdak, elas Magadha linnas Indias Buddha Shakjamuni eluajal ja oli üks Buddha 500 õpilase hulgast. II Jebtsundamba: Bardi-dzoboo – 500 õpetatud panditi eestseisja ja guru asketeeris Nālandā kloostris seda ajal, mil seal õpetas kuulus filosoof Nāgārdžuna. III Jebtsundamba: Narbujobdo – sündis Indias, eluloolised andmed puuduvad. IV Jebtsundamba: Radanchenbo – sündis Indias, eluloolised andmed puuduvad. V Jebtsundamba: Ronsomchoisan – esimene inkarnatsioon, mis ilmus Tiibetis Bengaalis sündinud kadampa populariseerija Atiša (982–1054) seal viibimise ajal. VI Jebtsundamba: Dambabanchug – sündis Tiibetis, eluloolised andmed puuduvad. VII Jebtsundamba: Odserbal – sündis Tiibetis, eluloolised andmed puuduvad. VIII Jebtsundamba: Brugdajantsan – sündis Tiibetis, eluloolised andmed puuduvad. IX Jebtsundamba: Sanjairaichen – sündis Tiibetis, eluloolised andmed puuduvad. X Jebtsundamba: Samgabadra – sündis Tiibetis, eluloolised andmed puuduvad. XI Jebtsundamba: Jamyan Tsorj – Tashi Pelden; sündis Tiibetis Samje kloostri lähedal, Tsongkhapa lähedane õpilane. XII Jebtsundamba: Choijininjed – sündis Tseilonil Tiibetis, oli sel ajal (esimene) troonile pandud I dalai-laama, Gedun Drub (1391–1474) eluajal. XIII Jebtsundamba: Gungaadolchog – sündis Tiibetis "Nari" (Ngari?) II dalai-laama, Gendun Gyatso ajal (1475–1542). XIV Jebtsundamba: Gajedsajon – sündis Indias, kuninga suguvõsast. Suri 14-aastaselt. XV Jebtsundamba: Jonanjavzandaranata – Taranatha (1575–1634), suri Mongoolias. XVI Jebtsundamba: Dzanabadzar (1635–1723) sündis Mongoolias. XVII Jebtsundamba: Lusandanbidonme (1724–1757) sündis Mongoolias, isa oli Dondub, Danabadzari sugulane. XVIII Jebtsundamba: Ishüvdennyam (1758–1773) sündis Tiibetis. XIX Jebtsundamba: Luvsanbanchujigmedjamts (1775–1813) sündis Tiibetis, VII dalai-laama sugulane. XX Jebtsundamba: Luvsantsültemjigmeddorj – (1815–1842) sündis Tiibetis. XXI Jebtsundamba: Luvsanbaldanbijantsan – (1842–1847?) sündis Tiibetis, suri noorelt rõugetesse. XXII Jebtsundamba: Choijibanchugprinleijamts (1850–1868) sündis Tiibetis. XXIII Jebtsundamba: Luvsanchoijinimadanzinbanchug (1870–1924) sündis Tiibetis. VII Bogdogeegeni kehastus suri 1924. aastal ja kommunistid keelasid budistliku traditsiooni jätkamise. Samuti keelati tulevikus ümbersündinu otsimine. Nad teatasid, et Jebtsun Damba Khutukhtu ei pidavat enam ümber sündima. Seni viimane Jebtsun Damba Khutukhtu Jampal Namdol Chokye Gyaltsen, kes sündis Lhasas, tunnistati Bogdogeegeni reinkarnatsiooniks nelja-aastaselt. Aastal 1959 põgenes ta Hiina kommunistide repressioonide eest Indiasse Dharamsalasse, kus elas 2011. aastani. Ta suri 1. märtsil 2012 Ulaanbaataris. Viimane Jebtsun Damba oli XIV dalai-laama poolt määratud Jonangi traditsiooni juhiks ja eestseisjaks. V dalai-laama keelustas oma valitsemise ajal Jonangi õpetuse, sundides munki ja kloostreid sellest loobuma.